Κανονισμός (ΕΚ) αριθ. 2387/2001 της Επιτροπής

της 6ης Δεκεμβρίου 2001

για έγκριση των πραγματοποιούμενων στην Ουγγαρία εργασιών ελέγχου τήρησης των προδιαγραφών εμπορίας που εφαρμόζονται στα νωπά οπωροκηπευτικά πριν από την εισαγωγή στην Ευρωπαϊκή Κοινότητα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 911/2001 της Επιτροπής(2), και ιδίως το άρθρο 10,

Εκτιμώντας τα ακόλουθα:

(1) Ο κανονισμός (ΕΚ) αριθ. 1148/2001 της Επιτροπής, της 12ης Ιουνίου 2001, σχετικά με τους ελέγχους τήρησης των προδιαγραφών εμπορίας που εφαρμόζονται στον τομέα των νωπών οπωροκηπευτικών(3), όπως τροποποιήθηκε από τον κανονισμό (ΕΚ) αριθ. 2379/2001(4), προβλέπει ότι η Επιτροπή μπορεί να αναγνωρίσει τις εργασίες ελέγχου συμμόρφωσης που διεξάγονται πριν από την εισαγωγή στην Κοινότητα από τις τρίτες χώρες που το ζητούν, με την επιφύλαξη της τήρησης των όρων που περιλαμβάνονται στο άρθρο 7 του κανονισμού (ΕΚ) αριθ. 1148/2001.

(2) Οι ουγγρικές αρχές διαβίβασαν στην Επιτροπή, στις 30 Αυγούστου 2001, αίτηση έγκρισης των εργασιών ελέγχου που πραγματοποιήθηκαν, υπ' ευθύνη του Υπουργείου Γεωργίας και Αγροτικής Ανάπτυξης, από τα κέντρα υγείας των ζώων και ελέγχου των τροφίμων. Στην αίτηση αυτή αναφέρεται ότι τα κέντρα υγείας των ζώων και ελέγχου των τροφίμων της Ουγγαρίας διαθέτουν το προσωπικό, τον εξοπλισμό και τις αναγκαίες εγκαταστάσεις για τη διεξαγωγή των ελέγχων, ότι χρησιμοποιούν μεθόδους ισοδύναμες με αυτές που αναφέρονται στο άρθρο 9 του κανονισμού (ΕΚ) αριθ. 1148/2001 και ότι τα νωπά οπωροκηπευτικά που εξάγονται από την Ουγγαρία προς την Κοινότητα πρέπει να τηρούν τις κοινοτικές προδιαγραφές εμπορίας.

(3) Τα δεδομένα που διαβίβασαν τα κράτη μέλη, τα οποία έχουν στη διάθεση τους οι υπηρεσίες της Επιτροπής, δείχνουν ότι, για την περίοδο από το 1997 έως το 2000, οι εισαγωγές νωπών οπωροκηπευτικών από την Ουγγαρία παρουσίασαν σχετικά χαμηλό ποσοστό μη τήρησης των προδιαγραφών εμπορίας.

(4) Οι ουγγρικές υπηρεσίες ελέγχου, καθώς και οι αρχές εποπτείας, συμμετέχουν κανονικά, εδώ και αρκετά έτη, στις διεθνείς προσπάθειες εμπορικής τυποποίησης των οπωροκηπευτικών, όπως στην ομάδα εργασίας για την τυποποίηση των αλλοιώσιμων τροφίμων και τη βελτίωση της ποιότητας της ΟΕΕ/ΟΗΕ (οικονομική επιτροπή για την Ευρώπη των Ηνωμένων Εθνών) και στο καθεστώς του ΟΟΣΑ για την εφαρμογή διεθνών προδιαγραφών στα οπωροκηπευτικά.

(5) Οι εισαγωγές νωπών οπωροκηπευτικών από την Ουγγαρία που προέρχονται από την Κοινότητα, όταν συνοδεύονται από πιστοποιητικό συμμόρφωσης που εκδίδεται από έναν αρμόδιο οργανισμό ενός κράτους μέλους, δεν αποτελούν αντικείμενο, με εξαντλητικό τρόπο, ελέγχου ποιότητας πριν από τη θέση σε ελεύθερη κυκλοφορία στην ουγγρική αγορά.

(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι εργασίες ελέγχου τήρησης των προδιαγραφών εμπορίας που διεξάγονται από την Ουγγαρία στα νωπά οπωροκηπευτικά καταγωγής Ουγγαρίας εγκρίνονται σύμφωνα με τους όρους που προβλέπονται στο άρθρο 7 παράγραφος 1 του κανονισμού (ΕΚ) αριθ. 1148/2001.

Άρθρο 2

Ο επίσημος ανταποκριτής για την Ουγγαρία, υπ' ευθύνη του οποίου διεξάγονται οι έλεγχοι, και οι υπηρεσίες ελέγχου που είναι επιφορτισμένες με τη διεξαγωγή των εν λόγω ελέγχων, που αναφέρονται στο άρθρο 7 παράγραφος 2 του κανονισμού (ΕΚ) αριθ. 1148/2001, περιλαμβάνονται στο παράρτημα Ι του παρόντος κανονισμού.

Άρθρο 3

1. Τα πιστοποιητικά που αναφέρονται στο άρθρο 7 παράγραφος 3 δεύτερο εδάφιο του κανονισμού (ΕΚ) αριθ. 1148/2001, που εκδίδονται μετά από τους ελέγχους που αναφέρονται στο άρθρο 1 του παρόντος κανονισμού, πρέπει να καταρτίζονται σε έντυπα σύμφωνα με το υπόδειγμα που περιλαμβάνεται στο παράρτημα II του παρόντος κανονισμού.

2. Κατά παρέκκλιση από τις διατάξεις που προβλέπονται στο άρθρο 7 παράγραφος 3 έκτο εδάφιο του κανονισμού (ΕΚ) αριθ. 1148/2001, το τετραγωνίδιο 3 του εντύπου που αναφέρεται στην παράγραφο 1 του παρόντος άρθρου μπορεί εν μέρει να τυπώνεται στην ουγγρική γλώσσα.

Άρθρο 4

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την ημέρα της δημοσίευσης στην Επίσημη Εφημερίδα των Ευρωπαϊκών Κοινοτήτων, σειρά C, της κοινοποίησης που αναφέρεται στο άρθρο 7 παράγραφος 8 του κανονισμού (ΕΚ) αριθ. 1148/2001, σχετικά με την εφαρμογή της διοικητικής συνεργασίας μεταξύ της Ευρωπαϊκής Κοινότητας και της Ουγγαρίας.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Δεκεμβρίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 297 της 21.11.1996, σ. 1.

(2) ΕΕ L 129 της 11.5.2001, σ. 3.

(3) ΕΕ L 156 της 13.6.2001, σ. 9.

(4) ΕΕ L 321 της 6.12.2001, σ. 15.

ΠΑΡΑΡΤΗΜΑ Ι

Επίσημος ανακριτής βάσει του άρθρου 7 παράγραφος 2 του κανονισμού (ΕΚ) αριθ. 1148/2001

Υπουργείο Γεωργίας και Αγροτικής Ανάπτυξης Διεύθυνση Υγείας των Ζώων και Ελέγχου των Τροφίμων Kossuth L. tér 11. H - 1055 BUDAPEST Τηλέφωνο:(36-1) 301 45 30 Φαξ:(36-1) 301 46 69

Υπηρεσίες ελέγχου βάσει του άθρου 7 παράγραφος 2 του κανονισμού (ΕΚ) αριθ. 1148/2001

Budapest fövárosi állategészségügyi és élelmiszer ellenörzö állomás/Κέντρο Υγείας των Ζώων και Ελέγχου των Τροφίμων της Βουδαπέστης Lehel út 43-47 H - 1135 BUDAPEST Τηλέφωνο:(36-1) 239 01 71 Φαξ:(36-1) 239 01 71 Bács-Kiskun megyei állategészségügyi és élelmiszer ellenörzö állomás/Κέντρο Υγείας των Ζώων και Ελέγχου των Τροφίμων της περιφέρειας Bács-Kiskun Halasi út 34 H - 6001 KECSKEMÉT Τηλέφωνο: (36-76) 48 70 51 Φαξ: (36-76) 32 80 08 Baranya megyei állategészségügyi és élelmiszer ellenörzö állomás/Κέντρο Υγείας των Ζώων και Ελέγχου των Τροφίμων της περιφέρειας Baranya Megyeri út 24 H - 7601 PÉCS Τηλέφωνο:(36-72) 52 02 00 Φαξ:(36-72) 52 02 20 Békés megyei álletgészégügyi és élelmisser ellenörzö állomás/Κέντρο Υγείας των Ζώων και Ελέγχου των Τροφίμων της περιφέρειας Békés Szerdahelyi u. 2 H - 5601 BÉKÉSCSABA Τηλέφωνο:(36-66) 45 35 53 Φαξ:(36-66) 44 17 29 Borsod-Abaúj-Zemplén megyei állategészségügyi és élelmiszer ellenörzö állomás/Κέντρο Υγείας των Ζώων και Ελέγχου των Τροφίμων της περιφέρειας Borsod-Abaúj-Zemplén Vologda u. 1 H - 3501 MISKOLC Τηλέφωνο:(36-46) 34 20 22 Φαξ:(36-46) 34 20 23 Csongrád megyei állategészségügyi és élelmiszer ellenörzö állomás/Κέντρο Υγείας των Ζώων και Ελέγχου των Τροφίμων της περιφέρειας Csongrád Vasasszentpéteri u. 9 H - 6724 SZEGED Τηλέφωνο:(36-62) 42 56 90 Φαξ:(36-62) 42 56 80 Fejér megyei állategészségügyi és élelmiszer ellenörzö állomás/Κέντρο Υγείας των Ζώων και Ελέγχου των Τροφίμων της περιφέρειας Fejér Csíkvári u. 15 H - 8001 SZÉKESFEHÉRVÁR Τηλέφωνο:(36-22) 51 11 60 Φαξ:(36-22) 50 20 63 Györ-Moson-Sopron megyei állategészségügyi és élelmiszer ellenörzö állomás/Κέντρο Υγείας των Ζώων και Ελέγχου των Τροφίμων της περιφέρειας Györ-Moson-Sopron Régi Vesprémi u. 10 H - 9200 GYÖR Τηλέφωνο: (36-96) 41 88 11 Φαξ: (36-96) 41 88 32 Hajdú-Bihar megyei állategészségügyi és élelmiszer ellenörzö állomás/Κέντρο Υγείας των Ζώων και Ελέγχου των Τροφίμων της περιφέρειας Centro Hajdú-Bihar Diószegi u. 30 H - 4013 DEBRECEN Τηλέφωνο: (36-52) 52 62 95 Φαξ: (36-52) 44 28 41 Heves megyei állategészségügyi és élelmiszer ellenörzö állomás/Κέντρο Υγείας των Ζώων και Ελέγχου των Τροφίμων της περιφέρειας Heves Szövetkezet u. 4 H - 3301 EGER Τηλέφωνο: 36-36) 31 23 88 Φαξ: (36-36) 51 57 46 Jász-Nagykun megyei állategészségügyi és élelmiszer ellenörzö állomás/Κέντρο Υγείας των Ζώων και Ελέγχου των Τροφίμων της περιφέρειας Jász-Nagykun-Szolnok Verseghy u. 9 H - 5001 SZOLNOK Τηλέφωνο (36-56) 42 47 44 Φαξ: (36-56) 42 01 01 Komárom-Esztergom megyei állategészségügyi és élelmiszer ellenörzö állomás/Κέντρο Υγείας των Ζώων και Ελέγχου των Τροφίμων της περιφέρειας Komárom-Esztergom Györi u. 29 H - 2801 TATABÁNYA Τηλέφωνο: (36-34) 31 60 77 Φαξ: (36-34) 38 06 88 Nógrád megyei állategészségügyi és élelmiszer ellenörzö állomás/Κέντρο Υγείας των Ζώων και Ελέγχου των Τροφίμων της περιφέρειας Nógrád Baglyasi u.2 H - 3101 SALGÓTARJÁN Τηλέφωνο: (36-32) 44 13 88 Φαξ: (36-32) 44 08 90 Pest megyéi állategészségügyi és élelmiszer ellernörzö állomás/Κέντρο Υγείας των Ζώων και Ελέγχου των Τροφίμων της περιφέρειας Pest Koltán S.u.1 H - 2100 GÖDÖLLÖ Τηλέφωνο: (36-28) 42 06 11 Φαξ: (36-28) 41 00 44 Somogy megyei állategészségügyi és élelmiszer ellernörzö állomás/Κέντρο Υγείας των Ζώων και Ελέγχου των Τροφίμων της περιφέρειας Somogy Cseri major H - 7400 KAPOSVÁR Τηλέφωνο: (36-82) 31 13 11 Φαξ: (36-82) 31 23 57 Szabolcs-Szatmár-Berg megyei állategészségügyi és élelmiszer ellenörzö állomäs/Κέντρο Υγείας των Ζώων και Ελέγχου των Τροφίμων της περιφέρειας Szabolcs-Szatmár-Bereg Keleti u.1 H - 4401 NYÍREGYHÁZA Τηλέφωνο: (36-42) 45 12 00 Φαξ: (36-42) 45 12 21 Tolna megyei állategészségügyi és élelmiszer ellenörzö állomás/Κέντρο Υγείας των Ζώων και Ελέγχου των Τροφίμων της περιφέρειας Tolna Tormay B. u. 18 H - 7101 SZEKSZÁRD Τηλέφωνο: (36-74) 41 54 22 Φαξ: (36-74) 31 24 23 Vas megyei állategészségügyi és élelmiszer ellenörzö állomás/Κέντρο Υγείας των Ζώων και Ελέγχου των Τροφίμων της περιφέρειας Vas Zanati u. 3 H - 9700 SZOMBATHELY Τηλέφωνο: (36-94) 31 31 56 Φαξ: (36-94) 32 78 52 Veszprém megyei állategészségügyi és élelmiszer ellernörzö állomás/Κέντρο Υγείας των Ζώων και Ελέγχου των Τροφίμων της περιφέρειας Veszprém Dózsa Gy. u. 33 H - 8201 VESZPRÉM Τηλέφωνο: (36-88) 32 62 11 Φαξ: (36-88) 32 84 99 Zala megyei állategészségügyi és élelmiszer ellernörzö állomás/Κέντρο Υγείας των Ζώων και Ελέγχου των Τροφίμων της περιφέρειας Zala Göcseji u. 18 H - 8901 ZALAEGERSZEG Τηλέφωνο: (36-92) 31 43 51 Φαξ: (36-92) 31 13 54

ΠΑΡΑΡΤΗΜΑ II

>PIC FILE= "L_2001323EL.001502.TIF">